澳門幣

澳門幣，或者叫澳門元/圓，一般市民會嗌做葡幣，係澳門嘅法定流通貨幣，通常用縮寫 MOP$ 表示。而正式嘅 ISO 4217 簡稱為 MOP。澳門嘅貨幣政策係由澳門金融管理局管理。1澳門幣可以暢做100仙。澳門幣嘅葡文名「Pataca」源自曾經喺亞洲廣泛使用嘅銀圓「墨西哥的八個雷亞爾」。

喺澳門同埋香港，重有廣東嘅民間，澳門幣亦都叫葡幣，用來同以前曾經亦喺澳門流通嘅廣東銀圓同埋港元分開。不過，葡萄牙嘅本土貨幣實際上係另外一種貨幣，即係士姑度或者歐元。所以唔知情人士會誤會「葡幣」係葡萄牙貨幣。

1995年後，澳門幣嘅紙幣由澳門金融管理局授權大西洋銀行同埋中國銀行澳門分行發行，硬幣就由澳門金融管理局負責發行。澳門幣同港元之間實行固定匯率制度，以1.0315澳門幣兌1港元。由於港元同美元實行聯繫匯率制度，所以澳門幣亦間接同美元掛鉤，匯率大概係1美元兌8元澳門幣。澳門現時對澳門幣同外幣嘅進出境都冇管制，遊客可以喺澳門嘅酒店、銀行、兌換店等地自由兌換貨幣。

澳門金融管理局對澳門幣嘅介紹
 澳門城市指南 - 澳門特區流通貨幣
 澳門鈔票影像

澳門經濟
流通貨幣